**APSTIPRINU**

 Alūksnes novada domes

priekšsēdētājs A.DUKULIS

\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē, \_\_\_\_\_\_\_.2018.

**NEKUSTAMĀ ĪPAŠUMA**

**PILS IELĀ 58,**

**ALŪKSNĒ, ALŪKSNES NOVADĀ**

**RAKSTISKAS IZSOLES NOTEIKUMI**

1. **Vispārīgie jautājumi**

1.1. Izsoles noteikumi nosaka kārtību, kādā organizējama un rīkojama Alūksnes novada pašvaldības nekustamā īpašuma Pils ielā 58, Alūksnē, Alūksnes novadā (turpmāk – objekts) rakstiskā izsole, atbilstoši Publiskas personas mantas atsavināšanas likumam un Ministru kabineta 01.02.2011. noteikumiem Nr.109 “Kārtība, kādā atsavināma publiskas personas manta”.

1.2. Izsoli organizē Īpašumu atsavināšanas komisija (turpmāk – komisija), pamatojoties uz Alūksnes novada domes 22.02.2018. lēmuma Nr.45 „Par Alūksnes novada pašvaldības nekustamā īpašuma Pils ielā 58, Alūksnē, Alūksnes novadā atsavināšanu” 3. punktu.

**2. Objekta raksturojums**

|  |  |  |
| --- | --- | --- |
| 2.1. | Objekta adrese, kadastra numurs | Pils ielā 58, Alūksnē, Alūksnes novadā,Nr. 3601 021 3125 |
| 2.2. | Objekta sastāvs | zemes vienība ar kadastra apzīmējumu 3601 021 0001, 331m2;būve ar kadastra apzīmējumu 3601 021 3125 002, 366,9m2;būve ar kadastra apzīmējumu 3601 021 3125 003, 93,80m2 |
| 2.3. | Nekustamā īpašuma tiesību nostiprināšana zemesgrāmatā | Lēmuma datums: 13.05.2014.žurnāls Nr. 300003637601 |
| 2.4. | Ziņas par personām, kuras nomā vai lieto objektu vai tā daļu, un šo nomas vai citu līgumu termiņiem | Nav. |
| 2.5. | Iesniegti prasījumi attiecībā uzobjektu | Nav. |
| 2.6. | Objekta nosacītā cena | 5983 EUR (pieci tūkstoši deviņi simti astoņdesmit trīs *euro*) |
| 2.7. | Pirmpirkuma tiesības | Nav. |
| 2.8.  | Īpašie nosacījumi | 2.8.1. Ēka Pils ielā 58, Alūksnē, Alūksnes novadā ir valsts nozīmes pilsētbūvniecības pieminekļa – Alūksnes pilsētas vēsturiskais centrs (valsts aizsardzības Nr. 7424) daļa un uz to attiecas likums “Par kultūras pieminekļu aizsardzību” un Ministru kabineta 26.08.2003. noteikumi Nr. 474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”;2.8.2. Alūksnes novada pašvaldībai ir atpakaļpirkuma tiesības gadījumā, ja būvju Pils ielā 58, Alūksnē pircējs 24 (divdesmit četru) mēnešu laikā nenodrošina vai nav veicis darbības, lai ēka atbilstu Alūksnes novada domes 28.09.2017. saistošo noteikumu Nr. 19/2017 “Alūksnes novada teritorijas, ēku/būvju un apstādījumu kopšanas un uzturēšanas saistošie noteikumi” 10. punkta prasībām. |
| 2.9.  | Lietu tiesības, kas apgrūtina īpašumu | Atzīme –vides un dabas resursu ķīmiskās aizsargjoslas teritorija ap pazemes ūdens ņemšanas vietu - 0,0331ha;Atzīme – ekspluatācijas aizsargjoslas teritorija gar ielu vai ceļu – sarkanā līnija - 0,0037ha;Atzīme – vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās – 0,0331ha;Atzīme – pierobeža – 0,0331ha. |

1. **Izsoles veids, maksājumi un samaksas kārtība**

|  |  |  |
| --- | --- | --- |
| 3.1. | Izsoles veids | Rakstiska izsole |
| 3.2. | Maksāšanas līdzekļi un to proporcijas | 100% *euro* |
| 3.3. | Izsoles sākumcena  | 5983 EUR (pieci tūkstoši deviņi simti astoņdesmit trīs *euro*) |
| 3.4. | Izsoles nodrošinājuma apmērs | 598 EUR (pieci simti deviņdesmit astoņi *euro*) |
| 3.5. | Samaksas termiņi  | 3.7.1. Nodrošinājuma maksa līdz 15.06.2018.3.7.2. Nosolītā augstākā summa (atrēķinot iemaksāto nodrošinājumu) jāsamaksā 2 nedēļu laikā no izsoles dienas. |
| 3.6. | Samaksas kārtība | Maksājumi jāieskaita šādā kārtībā:**Nodrošinājums** jāieskaita Alūksnes novada pašvaldības, nodokļu maksātāja reģistrācijas kods 90000018622, kontā: LV82 UNLA0050004220718,AS “SEB BANKA”, kods UNLALV2X, norādot iemaksas mērķi.**Nosolītā augstākā summa** (atskaitot iemaksāto nodrošinājumu) jāieskaita vienā no Alūksnes novada pašvaldības, nodokļu maksātāja reģistrācijas kods 90000018622, kontiem norādot iemaksas mērķi:* LV58UNLA0025004130335, A/S “SEB banka”, kods UNLALV2X,
* LV85HABA0551029886709, A/S “Swedbank”, kods HABALV22
* LV33LPNS0004302863959, VAS “Latvijas Pasts”, kods LPNSLV21
 |

1. **Pretendenti, pretendentu pieteikumi un to noformēšanas prasības**

4.1. Par izsoles dalībnieku var kļūt jebkura fiziska vai juridiska persona, kura saskaņā ar spēkā esošiem normatīviem aktiem var iegūt objektu īpašumā un ir izpildījusi izsoles noteikumus.

4.2. Dalībai izsolē pretendents iesniedz šādus dokumentus:

4.2.1.  juridiska persona – apliecinājumu, ka tai nav nodokļu, tajā skaitā valsts sociālās apdrošināšanas obligāto iemaksu parāds (komisija veiks informācijas pārbaudi par komersanta nodokļu parādiem Valsts ieņēmumu dienesta publiskojamo datu bāzē) un tā nav parādā Alūksnes novada pašvaldībai, informāciju par personām, kurām uzņēmumā ir paraksta tiesības, pilnvarojumu pārstāvēt pretendentu, ja pretendentu pārstāv persona, kurai nav pārstāvības tiesības. Pilnvarā ir jābūt norādītam, ka persona tiek pilnvarota piedalīties izsolē;

4.2.2. fiziska persona – apliecinājumu, ka tai nav nodokļu, tajā skaitā valsts sociālās apdrošināšanas obligāto iemaksu parāds (komisija veiks informācijas pārbaudi par personas nodokļu parādiem Valsts ieņēmumu dienesta publiskojamo datu bāzē), un tā nav parādā Alūksnes novada pašvaldībai (t.sk. nodokļu maksājumi un citas saistības).

4.3. Kopā ar šo noteikumu 4.2. punktā norādītajiem dokumentiem, pretendentam ir pienākums iesniegt izsoles dalībnieka pieteikumu (1. pielikums vai 2. pielikums) un dokumentu, kas apliecina noteikumu 3.4. punktā noteiktā nodrošinājuma samaksu Alūksnes novada pašvaldības kontā.

4.4. Piedāvājuma dokumenti ir jāiesniedz slēgtā un aizzīmogotā aploksnē, uz kuras ir izdarītas šādas atzīmes:

4.4.1. saņēmēja – pārdevēja (atsavinātāja) nosaukums;

4.4.2. iesniedzēja – pretendenta nosaukums vai vārds un uzvārds (fiziskai personai), adrese, tālruņa numurs, elektroniskā pasta adrese;

4.4.3. norāde: “Rakstiskai nekustamā īpašuma Pils ielā 58, Alūksnē, Alūksnes novadā izsolei”;

4.4.4. norāde: „Neatvērt pirms pieteikumu atvēršanas sanāksmes”.

1. **Pieteikumu iesniegšana izsolei**

5.1. Piedāvājums iesniedzams līdz 2018.gada 15. jūnija plkst.16.00. slēgtā aploksnē Alūksnes novada pašvaldības kancelejā (306. kabinetā), Dārza ielā 11, Alūksnē, Alūksnes novadā vai nosūtāms pa pastu, nodrošinot, ka piedāvājums Alūksnes novada pašvaldības kancelejā tiek saņemts līdz šajā punktā norādītajam laikam.

5.2. Visi pēc noteikumu 5.1.punktā minētā termiņa saņemtie piedāvājumi, kā arī piedāvājumi, kas saņemti atvērtā vai bojātā aploksnē tiks nodoti atpakaļ piedāvājuma iesniedzējam.

5.3. Saņemtos piedāvājumus komisijas priekšsēdētājs vai sekretārs reģistrē iesniegšanas secībā Alūksnes novada pašvaldības saņemto dokumentu reģistrā un paralēli izsoles piedāvājumu iesniegšanas reģistrācijas lapā, uz aploksnes norādot saņemto dokumentu reģistrācijas numuru un numuru izsoles reģistrācijas lapā, saņemšanas datumu un laiku, apliecinot to ar savu parakstu.

5.4. Informācija par reģistrētiem pretendentiem un to skaitu netiek izpausta līdz piedāvājumu atvēršanas sanāksmei.

5.5. Piedāvājumu atvēršanas sanāksme notiks 2018.gada 18. jūnijā, pulksten 14.00 Dārza ielā 11, Alūksnē, Alūksnes novadā, 311. kabinetā. Pretendenta vai tā pārstāvja dalība sanāksmē nav obligāta.

5.6. Piedāvājumu atvēršanas sanāksme ir atklāta

1. **Izsoles norise un līguma slēgšana**

6.1. Ja noteikumos noteiktajā termiņā nav iesniegts neviens piedāvājums, komisija var pagarināt piedāvājuma iesniegšanas termiņu, pārējos izsoles nosacījumus atstājot negrozītus.

6.2. Komisijas priekšsēdētājs, atklājot izsoli, nosauc izsoles objektu un informē par izsoles kārtību.

6.3. Piedāvājumus atver to iesniegšanas secībā. Pēc piedāvājumu atvēršanas, komisijas priekšsēdētājs nosauc pretendentu, piedāvājuma iesniegšanas datumu un laiku, kā arī pretendenta piedāvāto izsoles objekta pirkuma maksas apmēru un visi komisijas locekļi parakstās uz piedāvājuma.

6.4. Ja pēc visu piedāvājumu atvēršanas izrādās, ka divi vai vairāki pretendenti ir piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu. Uzaicinājumu šīm personām turpināt rakstisku solīšanu komisija nosūta rakstiski, 3 (trīs) darba dienu laikā uz pieteikumā norādīto e-pasta adresi, nosakot konkrētu termiņu piedāvājuma iesniegšanai.

6.5. Ja neviens no pretendentiem, kuri piedāvājuši vienādu pirkuma maksu, neiesniedz jaunu piedāvājumu par augstāku pirkuma cenu saskaņā ar noteikumu 6.4. punktu, uzvarētāja noteikšanai komisija par uzvarētāju atzīst un līguma slēgšanas tiesības piedāvā izlozes rezultātā noteiktam pretendentam.

6.6. Izsoles gaita tiek protokolēta. Izsoles protokolā tiek norādīti visi pretendenti, norādot katra pretendenta piedāvāto cenu, sarindojot tos secībā, kādā būtu jāpiedāvā slēgt pirkuma līgumu.

6.7. Pretendentu pieteikumu atbilstības pārbaudi noteikuma prasībām komisija veic slēgtā sēdē. Par izsoles rezultātiem visi pretendenti tiek informēti rakstiski 3 (trīs) darba dienu laikā pēc lēmuma par izsoles uzvarētāju pieņemšanas un izsoles rezultātu apstiprināšanas, informāciju nosūtot uz piedāvājumā norādīto e-pastu.

6.8. Komisija ir tiesīga pārbaudīt izsoles pretendentu sniegtās ziņas. Pretendents netiek atzīts par izsoles uzvarētāju, ja tiek atklāts, ka tas ir sniedzis nepatiesas ziņas.

6.9. Dalībai izsolē tiek pielaisti tikai tie pretendenti, kuru piedāvājumu un pievienotos dokumentus komisija atzīst par atbilstošiem noteikumu prasībām. Ja visu pretendentu iesniegtie piedāvājumi un pievienotie dokumenti neatbilst noteikumu prasībām, izsole ir izbeidzama bez rezultāta. Pretendenti, kuri netiek pielaisti dalībai izsolē, tiek informēti par to rakstiski 3 (trīs) darba dienu laikā pēc lēmuma par izsoles uzvarētāju pieņemšanas.

6.10. Izsoles rezultātus apstiprina Alūksnes novada domes priekšsēdētājs.

6.11. Izsole tiek uzskatīta par nenotikušu:

6.11.1. ja neviens pretendents nav iesniedzis piedāvājumu;

6.11.2. ja nav pārsolīta izsoles sākumcena;

6.11.3. ja neviens no pretendentiem, kurš ieguvis tiesības slēgt pirkuma līgumu, nenoslēdz to noteiktajā termiņā;

6.11.4. ja pirkuma tiesības iegūst persona, kurai nav bijušas tiesības piedalīties izsolē.

6.12. Komisijai ir tiesības jebkurā brīdī pārtraukt izsoli, ja tā konstatē būtiskas nepilnības izsoles noteikumos.

6.13. Pirkuma līgumu piedāvā slēgt pretendentiem atbilstoši izsoles protokolā sarindotajai pretendentu secībai. Pretendents 7 (septiņu) darba dienu laikā pēc izsoles rezultātu apstiprināšanas paraksta pirkuma līgumu vai rakstiski paziņo par atteikumu to parakstīt. Ja iepriekšminētajā termiņā pretendents pirkuma līgumu neparaksta, iesniedzot vai neiesniedzot attiecīgu atteikumu, ir uzskatāms, ka pretendents no pirkuma līguma slēgšanas ir atteicies. Izsoles dalībniekiem, kuri nav ieguvuši pirkuma tiesības, bet ir piedalījušies izsolē, iemaksātā drošības nauda tiek atgriezta 7 (septiņu) darba dienu laikā pēc izsoles rezultātu apstiprināšanas. Pirkuma tiesību ieguvējam iemaksāto drošības naudu neatmaksā, bet ieskaita pirkuma maksā saskaņā ar līguma noteikumiem. Drošības naudu neatmaksā, ja pirkuma tiesību ieguvējs atsakās slēgt pirkuma līgumu.

6.14. Ja pretendents, kurš piedāvājis augstāko summu, tiek atzīts par personu, kurai nav tiesību piedalīties izsolē, atsakās slēgt pirkuma līgumu vai to noteiktajā termiņā nenoslēdz, līgumu slēgt tiek piedāvāts pretendentam, kurš piedāvājis nākamo augstāko cenu.

6.15. Pretendents, kurš piedāvājis nākamo augstāko cenu, atbildi uz 6.14.apakšpunktā minēto piedāvājumu sniedz divu nedēļu laikā no tā saņemšanas dienas. Ja pretendents piekrīt parakstīt pirkuma līgumu par paša nosolīto augstāko cenu, septiņu darba dienu laikā pēc minētā paziņojuma nosūtīšanas viņš paraksta pirkuma līgumu.

6.16. Izsoles dalībniekiem ir tiesības iesniegt sūdzību Alūksnes novada domei par komisijas veiktajām darbībām 5 (piecu) dienu laikā no izsoles dienas. Ja komisijas lēmums tiek pārsūdzēts, attiecīgi pagarinās izsoles noteikumos noteiktie termiņi.

Pielikumā:

1. Izsoles pieteikuma veidlapas paraugs juridiskai personai uz 1 lapas.
2. Izsoles pieteikuma veidlapas paraugs fiziskai personai uz 1 lapas.

Īpašumu atsavināšanas komisijas

priekšsēdētāja V.AVOTA

1. pielikums

**Juridiskas personas pieteikums**

**dalībai nekustamā īpašuma Pils ielā 58, Alūksnē, Alūksnes novadā**

**rakstiskajā izsolē**

Pretendents:

Nosaukums  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Kontakttālrunis un e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Persona, kura ir tiesīga pārstāvēt pretendentu vai pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums) piesaka savu dalību rakstiskai nekustamā īpašuma Pils ielā 58, Alūksnē, Alūksnes novadā nomas tiesību izsolei un apliecina, ka tam ir skaidras un saprotamas tā tiesības un pienākumi, kas ir noteikti izsoles noteikumos un normatīvajos aktos, tas ir iepazinies ar izsoles noteikumiem, atzīstu tos par saprotamiem, visas izsoles piedāvājumā sniegtās ziņas par pretendentu un tā piedāvājumiem ir patiesas.

\_\_\_\_\_\_\_\_\_\_\_\_\_\_\_\_\_\_(pretendenta nosaukums) piedāvā šādu nekustamā īpašuma Pils ielā 58, Alūksnē, Alūksnes novadā pirkuma summu: \_\_\_\_\_\_\_\_\_\_\_\_\_\_\_ (summa ar vārdiem).

Pielikumā:

1.

2.

3.

Datums \_\_\_\_\_\_\_\_\_\_\_\_\_\_\_\_ Paraksts \_\_\_\_\_\_\_\_\_\_\_\_\_\_\_\_\_\_\_\_\_\_

2. pielikums

**Fiziskas personas pieteikums**

**dalībai nekustamā īpašuma Pils ielā 58, Alūksnē, Alūksnes novadā**

**rakstiskajā izsolē**

Pretendents:

Vārds, uzvārds  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Deklarētā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Kontakttālrunis un e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pilnvarotā persona (ja pretendents pats izsolē nepiedalīsies) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds), piesaku dalību rakstiskai nekustamā īpašuma Pils ielā 58, Alūksnē, Alūksnes novadā nomas tiesību izsolei un apliecinu, ka man ir skaidras un saprotamas manas tiesības un pienākumi, kas ir noteikti izsoles noteikumos un normatīvajos aktos, esmu iepazinies (-usies) ar izsoles noteikumiem, atzīstu tos par saprotamiem, visas izsoles piedāvājumā sniegtās ziņas par mani un iesniegto piedāvājumu ir patiesas.

\_\_\_\_\_\_\_\_\_\_\_\_\_\_\_\_\_\_(vārds, uzvārds) piedāvā šādu nekustamā īpašuma Pils ielā 58, Alūksnē, Alūksnes novadā pirkuma summu: \_\_\_\_\_\_\_\_\_\_\_\_\_\_\_ (summa ar vārdiem).

Pielikumā:

1.

2.

3.

Datums \_\_\_\_\_\_\_\_\_\_\_\_\_\_\_\_ Paraksts \_\_\_\_\_\_\_\_\_\_\_\_\_\_\_\_\_\_\_\_\_\_